CELEX: 62014TN0706
Language: da
Date: 2014-10-03 00:00:00
Title: Sag T-706/14: Sag anlagt den 3. oktober 2014 — Holistic Innovation Institute mod REA

24.11.2014   
            
            
               DA
            
            
               Den Europæiske Unions Tidende
            
            
               C 421/44
            
         Sag anlagt den 3. oktober 2014 — Holistic Innovation Institute mod REA
   (Sag T-706/14)
   2014/C 421/62
   Processprog: spansk
   
      Parter
   
   
      Sagsøger: Holistic Innovation Institute, SLU (Madrid, Spanien) (ved advokat R. Muñiz García)
   
      Sagsøgt: Forvaltningsorganet for Forskning (REA)
   
      Sagsøgerens påstande
   
   
               —
            
            
               Den anfægtede afgørelse om at udelukke sagsøgeren fra projekterne INACHUS og ZONeSEC annulleres.
            
         
               —
            
            
               Sagsøgeren tilkendes erstatning, og sagsøgte tilpligtes at betale 7 81  250 EUR svarende til de to projekter, som sagsøgeren er blevet udelukket fra, med tillæg af lovbestemte renter fra betalingens forfaldstidspunkt.
            
         
               —
            
            
               Sagsøgeren tilkendes erstatning, og sagsøgte tilpligtes at betale det beløb, der fastsættes af den sagkyndige, som Retten udpeger, for det yderligere tab, som udelukkelsen fra projekterne medfører.
            
         
      Søgsmålsgrunde og væsentligste argumenter
   
   Dette søgsmål er rettet mod Europa-Kommissionens Forvaltningsorgan for Forsknings afgørelse af 24. juli 2014, ref. ARES (2014) 2461172, hvorved det blev besluttet at afslutte forhandlingen og nægte sagsøgeren deltagelse i de europæiske projekter INACHUS (607522) og ZONeSEC (607292) i udbud FP7-SEC-2013-1 som led i det syvende rammeprogram.
   Til støtte for søgsmålet har sagsøgeren anført fem anbringender.
   
               1.
            
            
               Afgørelsen anses for åbenbart ubegrundet, idet den alene indeholder en skinbegrundelse.
            
         
               2.
            
            
               De uvildige sagkyndige udtalte sig positivt med hensyn til sagsøgerens deltagelse i projekterne.
            
         
               3.
            
            
               I henhold til disse udtalelser har sagsøgte ændret kriterier som gengældelse i forhold til sagsøgerens direktør, som tidligere havde henvendt sig til Europa-Kommissionen på grund af en tvist vedrørende selskabet Rose Visión S.L.
            
         
               4.
            
            
               Sagsøgtes medarbejdere pressede inden afgørelsen andre deltagere i projekterne, for at de skulle udelukke sagsøgeren, idet de forsøgte at undgå at skulle vedtage den anfægtede afgørelse.
            
         
               5.
            
            
               Sagsøgtes adfærd har påført sagsøgeren tab og skade.